《次韵前人访旧》
宋代·陈著

铁石心肠本自顽，著身无所奈时艰。
仙丹难问桃花洞，诗笠聊寻饭颗山。
道义岂随天地闭，风埃不放水云閒。
相逢休说如今事，回首斜阳古汉关。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。